Ehdotus: NEUVOSTON PÄÄTÖS Euroopan yhteisön ja Tsekin tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa

(komission esittämä)

PERUSTELUT

Neuvosto myönsi 29. toukokuuta 2000 komissiolle valtuudet neuvotella assosioituneiden KIE-maiden, mukaan lukien Tsekin tasavallan, kanssa vastavuoroiset tariffimyönnytykset kalastusalalla. Neuvottelut pidettiin Tsekin tasavallan kanssa 20. lokakuuta 2000 ja 27. maaliskuuta 2001 kyseisten kahdenvälisten myönnytysten viimeistelemiseksi. Kahdenvälisten myönnytysten yksityiskohdat sisältyvät komission ja Tsekin tasavallan viranomaisten 27. maaliskuuta 2001 allekirjoittamaan yhteisymmärrys pöytäkirjaan. Molemmat sopimuspuolet sopivat kaikkien kalojen ja kalastustuotteiden kaupan asteittaisesta ja vastavuoroisesta vapauttamistavasta.

Sopimuksen mukaan yhteisö ja Tsekin tasavalta soveltavat tämän sopimuksen voimaantulopäivästä kolmanneksen alennusta kaikkiin kaloihin ja kalastustuotteisiin sovellettaviin tariffeihin. Seuraavana vuonna sovelletaan kolmanneksen lisäalennusta ja kolmen vuoden kuluttua sopimuksen voimaantulosta sovelletaan täyttä vapaakauppaa kaikkiin kaloihin ja kalastustuotteisiin.

Sopimuksen voimaantulopäivästä yhteisö poistaa Eurooppa-sopimuksessa tarkoitetun elävien taimenten tariffikiintiön. Sopimuksen voimaantulopäivästä yhteisö lisäksi korottaa voimassa olevan elävien karppien tariffikiintiön 4 000 tonniin. Vuosi tämän sopimuksen voimaantulosta kiintiö korotetaan 4 500 tonniin, ja kaksi vuotta sopimuksen voimaantulosta kiintiö korotetaan 5000 tonniin. Elävien karppien kiintiö poistetaan kolmen vuoden kuluttua sopimuksen voimaantulosta tai yhteisestä sopimuksesta aikaisemmin.

Komissio on sitä mieltä, että teknisten neuvottelujen tulokset ovat tasapainoisia ja hyväksyttäviä ja että ne johtavat yksinkertaisella hallinnollisella tavalla ja asteittain täyteen vapaakauppaan ilman poikkeuksia Tsekin tasavallan ja Euroopan yhteisön välillä.

Tämä ehdotus on yksi sarjasta ehdotuksia, joista neuvostoa pyydetään tekemään päätös. Se noudattaa samoja kalojen ja kalastustuotteiden kaupan asteittaisen vapauttamisen periaatteita kuin aiemmatkin ehdotukset.

Edellä sanotun perusteella neuvostoa pyydetään tekemään tämä päätös kalastusalan kauppamyönnytyksiä koskevan pöytäkirjan lisäämisestä Tsekin tasavallan Eurooppa-sopimukseen.

2001/0304 (ACC)

Ehdotus: NEUVOSTON PÄÄTÖS Euroopan yhteisön ja Tsekin tasavallan kalastustuotteita koskevan sopimuksen tekemisestä Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyä Eurooppa-sopimusta täydentävän lisäpöytäkirjan muodossa

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,

ottaa huomioon komission ehdotuksen,

sekä katsoo seuraavaa:

(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden sekä Tsekin tasavallan assosiaatiosta tehtyä Eurooppa-sopimusta [1] etuuskohteluun sovellettavien ehtojen vahvistamiseksi tiettyjen Tsekin tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Tsekin tasavaltaan.

[1] EYVL L 360, 31.12.1994, s. 2.

(2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjä koskeva pöytäkirja.

(3) Pöytäkirjan muodossa oleva sopimus olisi hyväksyttävä,

ON PÄÄTTÄNYT SEURAAVAA:

1 artikla

Hyväksytään yhteisön puolesta Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehtyä Eurooppa-sopimusta täydentävä Euroopan yhteisön ja Tsekin tasavallan kalastustuotteita koskeva sopimus lisäpöytäkirjan muodossa.

Sopimusteksti pöytäkirjan muodossa on tämän päätöksen liitteenä.

2 artikla

1. Tämän pöytäkirjan voimaantulopäivästä ei 26 päivänä toukokuuta 1997 annetussa neuvoston asetuksessa (EY) N:o 965/97 [2] tarkoitettuja elävien taimenten tariffikiintiötä (järjestysnumero 09.5261) ja elävien karppien tariffikiintiötä (järjestysnumero 09.5263) enää sovelleta Tsekin tasavallasta peräisin oleviin tuotteisiin.

[2] EYVL L 141, 31.5.1997, s. 1.

2. Avataan tämän pöytäkirjan voimaantulopäivästä kolmen vuosittaisen kiintiöjakson ajaksi tariffikiintiö, jonka järjestysnumero on 09.5263 ja johon sovelletaan nollatullia, CN-koodiin 0301 93 00 kuuluville eläville karpeille. Ensimmäisen 12 kuukauden kiintiöjakson aikana kiintiön määrä on 4 000 tonnia, toisen 12 kuukauden kiintiöjakson aikana kiintiön määrä on 4 500 tonnia ja kolmannen 12 kuukauden kiintiöjakson aikana kiintiön määrä on 5 000 tonnia. Kyseistä kiintiötä hallinnoi komissio asetuksen (EY) N:o 2454/93 [3] 308 a, 308 b ja 308 c artiklan mukaisesti.

[3] EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 993/2001 (EYVL L 141, 28.5.2001, s. 1).

3 artikla

Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti.

Tehty Brysselissä [...] päivänä [...]kuuta.

Neuvoston puolesta

Puheenjohtaja

LIITE

EUROOPAN YHTEISÖN JA TpEKIN TASAVALLAN KALASTUSTUOTTEITA KOSKEVA SOPIMUS EUROOPAN YHTEISÖJEN JA NIIDEN JÄSENVALTIOIDEN SEKÄ TpEKIN TASAVALLAN VÄLISESTÄ ASSOSIAATIOSTA TEHTYÄ EUROOPPA-SOPIMUSTA TÄYDENTÄVÄN LISÄPÖYTÄKIRJAN MUODOSSA

PÖYTÄKIRJA

TIETTYJEN KALOJEN JA KALASTUSTUOTTEIDEN KAUPPAJÄRJESTELYJEN VAHVISTAMISESTA EUROOPAN YHTEISÖN JA TpEKIN TASAVALLAN VÄLILLÄ

EUROOPAN YHTEISÖ, jäljempänä 'yhteisö', ja

TpEKIN TASAVALLAN HALLITUS

KATSOVAT, että Euroopan yhteisöjen ja niiden jäsenvaltioiden sekä Tsekin tasavallan välisestä assosiaatiosta tehty Eurooppa-sopimus, jäljempänä 'Eurooppa-sopimus', allekirjoitettiin Brysselissä 4 päivänä lokakuuta 1993 ja tuli voimaan 1 päivänä helmikuuta 1995,

KATSOVAT, että Eurooppa-sopimuksen III osaston III luvussa määrätään vastavuoroisia kalastusalan tariffimyönnytyksiä koskevista neuvotteluista,

KATSOVAT, että Eurooppa-sopimuksen 21 artiklan 5 kohdan mukaiset tekniset neuvottelut vastavuoroisista kalastusalan tariffimyönnytyksistä käytiin ja saatiin onnistuneesti päätökseen yhteisön ja Tsekin tasavallan välillä,

KATSOVAT, että neuvotellut kalastusalan myönnytykset vaikuttavat sopimuksessa vahvistettuihin kahdenvälisiin myönnytyksiin; sopimusta olisi tämän vuoksi muutettava sopimuksen kauppaa koskevia näkökohtia mukauttavalla pöytäkirjalla,

KATSOVAT, että yhteisö ja Tsekin tasavalta sopivat myös yksinkertaisesta hallinnollisesta tavasta ottaa asteittain käyttöön neuvotellut tariffimyönnytykset mahdollisimman pian,

OVAT PÄÄTTÄNEET soveltaa hyväksyttyjä tariffimyönnytyksiä täyden vapaakaupan aikaansaamiseksi kaikkien kalojen ja kalastustuotteiden osalta:

1 artikla

Neuvoston asetuksen (EY) N:o 104/2000 1 artiklan mukaisesti tämän kaloja ja kalastustuotteita koskevan pöytäkirjan voimaantulopäivästä molemmat sopimuspuolet soveltavat kolmanneksen alennusta yhteisön ja Tsekin tasavallan kaikkiin kaloihin ja kalastustuotteisiin soveltamiin tulleihin lukuun ottamatta 2 artiklassa tarkoitettuja tuotteita.

Vuosi tämän kauppajärjestelyn voimaantulopäivästä molemmat sopimuspuolet soveltavat kahden kolmanneksen lisäalennusta niihin tulleihin, joita sovellettiin tämän järjestelyn tullessa voimaan.

Kahden vuoden kuluttua tämän kauppajärjestelyn voimaantulosta tai yhteisestä sopimuksesta aikaisemmin sovelletaan täyttä vapaakauppaa kaikkiin kaloihin ja kalastustuotteisiin 2 artiklassa tarkoitettuja tuotteita lukuun ottamatta. Kaikkien kalojen ja kalastustuotteiden täyden vapaakaupan aikaisempaa soveltamista koskevat sopimukset pannaan täytäntöön tämän pöytäkirjan 6 artiklan mukaisesti.

2 artikla

Tämän pöytäkirjan voimaantulopäivästä yhteisö poistaa Eurooppa-sopimuksessa tarkoitetun eläviä taimenia koskevan tariffikiintiön ja soveltaa täyttä vapaakauppaa kyseiseen Tsekin tasavallasta peräisin olevaan tuotteeseen.

3 artikla

Tämän pöytäkirjan voimaantulopäivästä yhteisö korottaa CN-koodiin 0301 93 00 (elävät karpit) kuuluvien tuotteiden tariffikiintiön 4 000 tonniin. Vuosi tämän pöytäkirjan voimaantulosta kiintiö korotetaan 4 500 tonniin. Kaksi vuotta tämän pöytäkirjan voimaantulosta kiintiö korotetaan 5 000 tonniin. Kiintiö poistetaan kolme vuotta tämän pöytäkirjan voimaantulosta tai yhteisestä sopimuksesta aikaisemmin. Sopimus kiintiön aikaisemmasta poistamisesta pannaan täytäntöön tämän pöytäkirjan 6 artiklan mukaisesti.

Tariffikiintiöiden yli menevien yhteisöön tuotavien paljouksien osalta sovelletaan 1 artiklan määräyksiä.

4 artikla

Edellä 1 artiklassa mainittujen alennusten laskeminen suoritetaan yleisiä matemaattisia periaatteita käyttäen ja ottaen huomioon seuraavat seikat:

(a) kaikki luvut, jotka ovat vähemmän kuin 50 (mukaan lukien) desimaalipilkun jälkeen, olisi pyöristettävä alemmaksi,

(b) kaikki luvut, jotka ovat enemmän kuin 50 desimaalipilkun jälkeen, olisi pyöristettävä ylemmäksi,

(c) kaikki alle 2 prosentin tullit olisi vahvistettava ilman eri toimenpiteitä nollatulliksi.

5 artikla

Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittivat toisilleen sisäisten menettelyidensä päätökseen saattamisesta.

6 artikla

Tätä pöytäkirjaa voidaan muuttaa assosiaationeuvoston päätöksellä.

RAHOITUSTA KOSKEVA SELVITYS

1. Toimenpiteen nimi

Ehdotus Tsekin tasavallan Eurooppa-sopimukseen lisättävästä pöytäkirjasta, jolla pannaan täytäntöön kalojen ja kalastustuotteiden myönnytyksiä koskeva sopimus. Kyseiset myönnytykset on hyväksytty ja ne pannaan täytäntöön kolmen vuoden aikana, mikä johtaa asianomaisten tuotteiden kaupan täyteen vapautumiseen.

2. Budjettikohta/-kohdat

12 luvun 120 momentti

3. Oikeusperusta

Euroopan yhteisön perustamissopimuksen 133 artikla yhdessä 300 artiklan 2 kohdan kanssa.

4. Toimenpiteen kuvaus

4.1 Yleinen tavoite

Kalojen ja kalastustuotteiden kaupan täysi vapauttaminen valmistauduttaessa Tsekin tasavallan liittymiseen Euroopan unioniin.

5. Menojen ja tulojen luokitus

5.3 Tulolaji

Tuontitullit

6. Meno-/tulolaji

- Aiheuttaako esitetty toimenpide muutoksen tuloihin- Jos aiheuttaa, niin millaisen, ja minkälainen tulo on kyseessä-

- Ehdotettu toimenpide aiheuttaa Tsekin tasavallasta peräisin olevista kaloista ja kalastustuotteista kannettavien tuontitullien alenemisen.

7. Rahoitusvaikutukset

7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)

Toimenpiteen kustannukset perustuvat vuosina 1998, 1999 ja 2000 käytyyn kauppaan. Ennalta arvaamattomista kaupan tasoista ja asianomaisiin tuotteisiin sovellettujen tullien vaihteluista johtuen vuosina 1998, 1999 ja 2000 kannettujen tullien laskemisessa käytettiin arvioitua keskimääräistä 12 prosentin tullin tasoa. Vuonna 1999 kannetut tuontitullit laskivat melkein 10 prosenttia vuoteen 1998 verrattuna, vuonna 2000 kannetut tullit nousivat melkein 8 prosenttia vuoteen 1999 verrattuna. Arvioitujen tuontitullien laskemisessa ei siten käytetty tullin tason nousua. Määrää on alennettu kolmanneksella ensimmäisen vuoden osalta ja edelleen kolmanneksella toisen vuoden osalta.

Koska järjestelyjen odotetaan tulevan voimaan vuoden 2001 aikana, kustannukset arvioidaan siten, että 2001 on ensimmäinen vuosi, 2002 on toinen vuosi ja 2003 on kolmas vuosi.

7.2 Kustannusten jakautuminen eri tekijöiden kesken

Maksusitoumusmäärärahat miljoonaa euroa (nykyarvona)

>TAULUKON PAIKKA>